Категория:Компьютерные игры по алфавиту
Категория:ПРО:КИ:Последняя правка: в текущем месяце
***Stray*** (Ingliz tilidan — Sarson, adashgan) — bu BlueTwelve Studio tomonidan ishlab chiqilgan va Annapurna Interactive tomonidan nashr etilgan sarguzashtli videooʻyin. Oʻyin 2022-yil 19-iyulda Windows, PlayStation 4 va PlayStation 5 uchun moslashtirilgan holda chiqarilgan. Oʻyin ilgari ***HK\_Project*** va ***HK-Devblog*** nomlari bilan maʼlum boʻlib, bu nomlar ishlab chiquvchilarning eski blogidan olingan. Oʻyin robotlar yashaydigan dunyoda oʻzini topib, oilasiga qaytishga qaror qilgan adashgan mushuk haqida hikoya qiladi.

Oʻyin jarayoni
--------------

alt=Кот входит в бар с жёлтым освещением. Внутри находятся несколько роботов, один из которых проходит мимо кота. На короткое время над котом зависает маленький дрон-спутник, светящийся синими огоньками.|left|thumb| *Stray oʻyinida* oʻyinchi robotlar yashaydigan dunyosidagi adashgan mushukni boshqaradi.
Oʻyin uchinchi shaxs nomidan oʻynaladigan sarguzashtli oʻyin hisoblanadi. Unda ochiq dunyo elementlari, shuningdek, atmosfera va sanʼatga alohida eʼtibor qaratilgan. Oʻyinchi oʻzini robotlar yashaydigan dunyoda topib, oilasiga qaytishga qaror qilgan adashgan qizil mushukni boshqaradi. U toʻsiqlarni siljitib, platformalarga koʻtarilib voqeani davom ettirishi va buning uchun yoʻlidagi jumboqlarni yechishi kerak. Oʻyinchiga B-12 (B-12) nomli sunʼiy yoʻldosh dron hamrohlik qiladi, u robotlar tilini tarjima qilish va dunyo boʻylab topilgan narsalarni saqlashga yordam beradi. Oʻyinning dushmanlaridan biri Zurkas (inglizcha Zurks) oʻyinchiga shiddatli toʻdalar bilan hujum qiladi.

Mazmuni
-------

Toʻrt nafar adashgan mushuklar guruhi tashlandiq bino atrofida aylanib yuradi. Biroq ulardan biri qarindoshlari ortidan singan quvurdan sakrab oʻtmoqchi boʻlib, tubsizlikka tushib qoladi va oʻzini kimsasiz yerosti shahrida topadi. Tez orada u kichik B-12 dronining tanasiga sunʼiy intellektni yuklashga yordam beradigan laboratoriyani topib oladi. Dronning tushuntirishicha, u ilgari maʼlum bir olimga yordam bergan, biroq uning xotirasining koʻp qismi buzilgan va tiklanishi uchun vaqt kerak. B-12 mushukning yer yuzasiga qaytishiga yordam berishini vaʼda qiladi va uni shahargacha kuzatib boradi. Juftlik sayohat qilish jarayonida, shaharda inson zoti qolmaganini koʻrishadi. lekin, odamlarga xizmat qilgan robotlar ni aniqlashadi. Insoniyat yoʻq boʻlgan davrda Robotlar oʻzliklarini anglab, oʻz jamiyatlarini quradilar, lekin yer ostida qolib ketishadi. Vayronalar, shuningdek, axlatni yutish uchun yaratilgan, ammo keyinchalik organik hayotga va robotlarga oʻtgan mutant mavjudotlar - Zurklar bilan toʻlib-toshgan.

Ishlab chiqarilishi
-------------------

BlueTwelve asoschilaridan biri boʻlgan Koola va Viv dastlab *HK\_Project* nomi bilan tanilgan *Stray* ustida ishlay boshladilar, chunki ular Ubisoft kompaniyasida ishlagandan soʻng mustaqil loyihani amalga oshirishni xohlashdi. Ular oʻyindan olingan kadrlarni tvit qilganlaridan soʻng, ularga 2016-yil aprel oyida Annapurna Interactive loyihasini nashr etish taklifi bilan uchun murojaat qiladi. BlueTwelve Studio oʻyinni rivojlantirish uchun 2016-yilda tashkil etilgan. ishlab chiqarish jarayoni Fransiya janubidagi Montpelye shahrida boʻlib oʻtdi. *Strayning* oʻyiniga Kowloon Walled City estetik taʼsir koʻrsatgan. Oʻyin esa asoschilarning mushuklari Merto va Rigsdan ilhomlangan. Oʻyin davomida Unreal Engine 4 oʻyin mexanizmidan foydalaniladi.

Oʻyin 2020-yil 11-iyun kuni PlayStation *Future of Gaming* tadbirida taqdim qilinadi. Sony kompaniyasining 2021-yil yanvarida boʻlib oʻtgan Consumer Electronics Show koʻrgazmasidagi treylerida oʻyinning chiqish sanasi "2021-yil oktyabr" deb yozilgan. Keyinchalik Sony bu matnni treylerdan olib tashladi. Oʻyin Windows, PlayStation 4 va PlayStation 5 uchun chiqarilgan.

Eslatmalar
----------

1. ↑  „Stray, игра про кота в кибергороде, выйдет 19 июля — геймплейный трейлер" (ruscha). *DTF* (3-iyun 2022-yil).
2. *Romano, Sal* „Annapurna Interactive and BlueTwelve Studio announce STRAY for PS5, PC" (inglizcha).  Gematsu (11-iyun 2020-yil). 12-iyun 2020-yilda asl nusxadan arxivlandi. Qaraldi: 15-yanvar 2021-yil.
3. *Martin-Raget, Swann* „An in-depth look into the mysterious, futuristic world of Stray" (inglizcha). *PlayStation Blog*.  Sony Interactive Entertainment (29-iyul 2021-yil). 29-iyul 2021-yilda asl nusxadan arxivlandi. Qaraldi: 30-iyul 2021-yil.
4. *Koola.* „Meownews !" (inglizcha).  BlueTwelve Studio (16-dekabr 2017-yil). 21-yanvar 2018-yilda asl nusxadan arxivlandi. Qaraldi: 14-iyun 2020-yil.
5. *DeAngelis, Marc* „'Stray' is a futuristic cat simulator for PS4 and PS5" (inglizcha). *Engadget*.  Verizon Media (12-iyun 2020-yil). 14-iyun 2020-yilda asl nusxadan arxivlandi. Qaraldi: 14-iyun 2020-yil.
6. *Yin-Poole, Wesley* „Sony pulls PS5 game release dates from CES 2021 trailer" (inglizcha). *Eurogamer*.  Gamer Network (16-yanvar 2021-yil). 16-yanvar 2021-yilda asl nusxadan arxivlandi. Qaraldi: 2-aprel 2021-yil.
7. *Skrebels, Joe* „Stray Revealed for PS5" (inglizcha). *IGN*.  Ziff Davis (12-iyun 2020-yil). 14-iyun 2020-yilda asl nusxadan arxivlandi. Qaraldi: 13-iyun 2020-yil.
8. *Hall, Charlie* „Stray for PlayStation 5 stars an adorable cat lost in a world full of robots" (inglizcha). *Polygon*.  Vox Media (11-iyun 2020-yil). 11-iyun 2020-yilda asl nusxadan arxivlandi. Qaraldi: 13-iyun 2020-yil.
9. *Viv.* „Stray is coming to PS5 from BlueTwelve and Annapurna Interactive" (inglizcha). *PlayStation Blog*.  Sony Interactive Entertainment (11-iyun 2020-yil). 11-iyun 2020-yilda asl nusxadan arxivlandi. Qaraldi: 14-iyun 2020-yil.
10. *Maher, Cian* „Most of the games shown at the PS5 reveal run on Unreal Engine" (inglizcha). *VG247*.  videogaming247 Ltd. (13-iyun 2020-yil). 14-iyun 2020-yilda asl nusxadan arxivlandi. Qaraldi: 14-iyun 2020-yil.

*